Julia Ward Howe

Ffeminist o'r Unol Daleithiau oedd Julia Ward Howe (27 Mai 1819 - 17 Hydref 1910) sy'n nodigedig am ei gwaith fel y bardd a sgwennodd eiriau "The Battle Hymn of the Republic", ymgyrchydd dros 
heddwch a swffragét.

Fe'i ganed yn Ninas Efrog Newydd ar 27 Mai 1819; bu farw yn Portsmouth ac fe'i claddwyd ym Mynwent Mount Auburn. Roedd Laura E. Richards a Maud Howe Elliott yn blant iddi. Hi oedd y pedwerydd o saith o blant. Roedd ei thad Samuel Ward III yn brocer stoc yn Wall Street, banciwr, ac yn Galfinydd llym. Ei mam oedd y bardd Julia Rush Cutler, a oedd yn perthyn i Francis Marion, y "Swamp Fox" yn y Rhyfel Annibyniaeth America. Bu farw o'r diciâu pan oedd Howe yn bump oed.

 Y llenor

Mynychodd ddarlithoedd, astudiodd ieithoedd tramor, ac ysgrifennodd ddramâu. Roedd Howe wedi cyhoeddi traethodau ar Goethe, Schiller a Lamartine cyn iddi briodi yn y New York Review a'r Theological Review. Cyhoeddwyd Passion-Flowers yn ddienw ym 1853, sef blodeugerdd o gerddi  personol ac fe'i hysgrifennwyd i'w gŵr wybod, a oedd yr adeg honno'n golygu papur newydd, sef yThe Commonwealth. Ymddangosodd ei hail gasgliad dienw, Words for the Hour, ym 1857. Aeth ymlaen i ysgrifennu dramâu fel Leonora, The World's Own, a Hippolytus.

Ymhlith y gwaith pwysig a nodedig yr ysgrifennodd y mae: Battle Hymn of the Republic.

Roedd rhai o gyhoeddiadau Howe yn cythruddo ei gŵr yn fawr, yn enwedig oherwydd y ffaith bod yn ei cherddi lawer bethau'n ymwneud â beirniadu rol menywod fel gwragedd, ei phriodas ei hun, a lle menywod mewn cymdeithas. Cynyddodd eu problemau nes o'r diwedd gwahanodd y ddau yn 1852.

Yr ymgyrchydd
Cafodd ei hysbrydoli i ysgrifennu The Battle Hymn of the Republic ar ôl iddi hi a'i gŵr ymweld â Washington, DC, a chyfarfod ag Abraham Lincoln yn y Tŷ Gwyn yn Nhachwedd 1861. Yn ystod y daith, awgrymodd ei ffrind James Freeman Clarke ei bod yn ysgrifennu geiriau newydd ar dôn "John Brown's Body", a gwnaeth ar 19 Tachwedd.

Yn 1872 daeth yn olygydd Woman's Journal, cylchgrawn y swffragét a ddarllenwyd yn eang ac a sefydlwyd yn 1870 gan Lucy Stone a Henry B. Blackwell. Cyfrannodd at y cylchgrawn am ugain mlynedd. Yr un flwyddyn, ysgrifennodd Apêl at fenywiaeth ledled y byd, a elwir yn ddiweddarach yn Mother's Day Proclamation, a oedd yn gofyn i fenywod ledled y byd ymgyrchu dros heddwch y byd.

Yn 1881, etholwyd Howe yn llywydd y Gymdeithas er Hyrwyddo Menywod. Tua'r un pryd, aeth Howe ar daith yn annerch y torfeydd, o amgylch arfordir y Môr Tawel, a sefydlodd Century Club of San Francisco.

 Aelodaeth 
Bu'n aelod o Academi Celfyddydau a Llythyrau America am rai blynyddoedd.

Anrhydeddau

Cadw lle i'r bot

Cyfeiriadau

Categori:Ffeministiaid o'r Unol Daleithiau
Categori:Genedigaethau 1819
Categori:Marwolaethau 1910
Categori:Merched y 19eg ganrif
Categori:Pobl o Ddinas Efrog Newydd